ועדת הכלכלה, כנסת 20, פרוטוקול מספר 588, 2017-10-24 12:30

איתן כבל: שלום לכם.

איתן כבל: אני פותח את דיוני ועדת הכלכלה, דיון שלישי.

איתן כבל: מנהלת הוועדה, יועץ משפטי, רשמת - שלום לך יקירה, ברוכה הבאה בצל קורתנו - דובר, ואני גם אברך את עצמי כאן בראש הישיבה.

איתן כבל: אנחנו דנים היום בהצעת חוק הגנת כינויי מקור וציונים גאוגרפיים (תיקון מס' 5), התשע"ו-2016.

איתן כבל: בבקשה, שם ותפקיד כמובן.

<אילת פלדמן: תודה רבה.

<אילת פלדמן: אני אילת פלדמן, מחלקת ייעוץ וחקיקה - אזרחי.

<אילת פלדמן: אתחיל באמירה כללית על הצעת החוק ומה זה כינוי מקור.

<אילת פלדמן: אני לא נכנסת לפרטים המדויקים אלא רק בשביל לתת את המסגרת.

<אילת פלדמן: כינוי מקור הוא השם של אזור גיאוגרפי מסוים שכלול בשמו של מוצר שמיוצר באותו אזור גיאוגרפי, כאשר איכות המוצר או התכונות של המוצר הם תוצאה של מאפיינים של האזור הגיאוגרפי.

<אילת פלדמן: הדוגמה המובהקת ביותר שתמיד אוהבים לתת היא שמפניה.

<אילת פלדמן: יין נתזים שמיוצר בחבל שמפיין בצרפת הוא שמפניה, ומאחר שזה כינוי מקור רשום אסור לקרוא ליין נתזים מאזור אחר שמפניה.

איתן כבל: זאת אומרת, אם יש לי שם משפחה שרעבי, האם מישהו יכול לבוא ולהשתמש?

איתן כבל: זה על אותו עיקרון.

<אילת פלדמן: שרעבי זה שם של אזור?

איתן כבל: כן, שרעב.

<אילת פלדמן: ככל שיש מוצרים שמיוצרים באותו אזור, ויש איזה איכות מיוחדת לאזור הזה אז - - -

איתן כבל: אוקי, בסדר גמור.

<אילת פלדמן: הצעת החוק שבפנינו לא עוסקת בפן המהותי של חוק כינויי המקור, אלא יש שני עניני עיקריים בהצעת החוק הזו: הראשון הוא העברת הסמכות לערער על החלטות רשם סימני מסחר בענייני כינויי המקור לבית המשפט המחוזי במקום ועדת ערר ייעודית שכרגע מצויה בחוק, וזאת באופן דומה לערעורים על יתר החלטת הרשם בשאר מחלקות רשות הפטנטים.

<אילת פלדמן: כלומר, רשם הפטנטים, רשם סימני המסחר, רשם העיצובים שאתה מכיר בהחלט.

איתן כבל: כן.

<אילת פלדמן: העניין השני שבו עוסקת הצעת החוק הוא החלפת חובת הפרסום ברשומות של בקשות והודעות לפי החוק בחובת פרסום מקוון באתר האינטרנט של הרשות, וזאת במטרה לייעל את עבודת רשות הפטנטים ולשפר את הנגשת המידע שהיא מפרסמת לפי החוק.

<איתי עצמון: יש לי שאלה לעניין ביטול ועדת הערר.

<איתי עצמון: יש אגרה בעד הגשת ערר היום?

<אילת פלדמן: לפי תקנות כינויי מקור אין אגרה על זה.

<אילת פלדמן: האגרה להגשת ערעור בהנהלת בתי המשפט היא בסך 893 שקלים.

<אילת פלדמן: עד היום היה בסך הכול הליך אחד בפני ועדת הערר בכל שנות המדינה.

איתן כבל: זאת אומרת, יש מקרה אחד כזה.

איתן כבל: למה צריך?

איתן כבל: אני חושב שהמילים והזמן שבזבזתם עולים יותר.

<אילת פלדמן: מדוע אנחנו מבטלים את ועדת הערר?

<אילת פלדמן: שוב, יש מיעוט מקרים.

<אילת פלדמן: לכן, אין הצדקה להחזיק מנגנון כזה של ועדת ערר.

איתן כבל: את אומרת, בית המשפט ממילא קיים.

<אילת פלדמן: נכון, מה גם שיש פה את ההיבט של אחידות מול יתר מחלקות הרשות.

<אילת פלדמן: זה עניין רוחבי.

<אילת פלדמן: כל הערעורים על החלטות הרשם הם בבית משפט.

<איתי עצמון: ככה עשינו בעיצובים.

איתן כבל: כן, אני זוכר.

איתן כבל: אוקי, בסדר.

איתן כבל: האם יש הערות מסוימות?

איתן כבל: מי אדוני?

<נדב שטילמן: שמי נדב הררי שטילמן.

<נדב שטילמן: אני פה בשלושה כובעים: סמנכ"ל משק וכלכלה בהתאחדות האיכרים, אני חבר מועצת הרשות לפיתוח הגליל, ואני דירקטור במועצה לגפן היין.

איתן כבל: כן, זכרתי אותך.

<נדב שטילמן: אני פה להקשיב.

איתן כבל: יפה.

איתן כבל: יש גם מה שנקרא אצלנו שומעים בדיונים?

איתן כבל: זה גם כאילו שלושה אנשים יושבים פה.

איתן כבל: אוקי, אני לא רואה שום בעיה.

איתן כבל: מי אדוני?

<דן קטריבס: אני נציג התאחדות התעשיינים ואין לנו בעיה עם העניין.

<דן קטריבס: כל הנושא של כינויי מקור הוא נושא שצריך לשים אליו לב שהוא יתנהל כמו שצריך.

<דן קטריבס: רק להזכירך, למשל, ה-Jaffa Orange הוא כבר לא ישראלי מזמן.

<דן קטריבס: כשלא היתה הקפדה על הנושאים, הנושא של כינויי מקור יכולים להיות בעייתיים, ועובדה ש- Orange Jaffa זה היום כבר לא מזוהה עם ישראל ולא ישראלי.

<דן קטריבס: הנושא חשוב לנו.

איתן כבל: כי פשוט מאוד יש היום מקומות שיודעים לעשות את זה יותר טוב כבר מ- Jaffaישראל.

<דן קטריבס: לא, אבל יש רק Jaffa אחד.

איתן כבל: משתמשים באותו שם – בסדר.

<דן קטריבס: בדיוק, וזה בעיה.

<דן קטריבס: כלומר, זה ערך וזה מוניטין שצריך לדעת לשמור עליו, ואסור לתת לדברים האלה להתנהל ללא בקרה.

איתן כבל: מישהו בהתאחדות התעשיינים נרדם.

<דן קטריבס: בזמנו.

איתן כבל: כן.

איתן כבל: לא אתה, חס וחלילה.

איתן כבל: אתה ערני לחלוטין.

<דן קטריבס: אני ערני לחלוטין, אבל זה גם היום קשור לאיכרים כי ה-Jaffa - - -

איתן כבל: צודק.

<איתי עצמון: ה- Jaffa זה לא כינוי מקור היום?

<אילת פלדמן: Jaffa הוא כינוי מקור, Jaffa הוא כינוי המקור הישראלי שמקורו בישראל היחיד שרשום.

<אילת פלדמן: הנושא הזה הוא נושא של אכיפה, מה בעל הרישום עושה עם כינויי המקור שלו.

<ז'קלין ברכה: ז'קלין ברכה, סגנית רשם הפטנטים.

<ז'קלין ברכה: אני רק אוסיף לעניין Jaffa .

<ז'קלין ברכה: זה לא עניין של אכיפה, אלא איך הוא משתמש בה לכינוי.

<ז'קלין ברכה: אם הוא ממסחר אותו והופך אותו לסימן מסחר אז הוא בעצמו לא שמר על המוניטין של כינויי המקור.

<ז'קלין ברכה: זה לא משהו שקשור לרגולטור, אלינו.

<ז'קלין ברכה: זו באמת היתה הסוגיה שהיתה בדיון היחיד שהיה בעניין הזה בוועדת הערר.

איתן כבל: על Jaffa?

<ז'קלין ברכה: על Jaffa, נכון.

<ז'קלין ברכה: הרשם בחן מחדש האם Jaffa ראוי להמשיך להיות רשום ככינוי מקור והחליט שלא, ומועצת הצמחים - היא היתה אז פירות ההדר - הגישה את הערר הזה לוועדת הערר, והיא החליטה להשאיר את זה ככינוי מקור.

<ז'קלין ברכה: זה היה הסיפור של Jaffa.

איתן כבל: אוקי, בסדר גמור - יפה.

איתן כבל: ברשותכם, בואו נעבור להקראה של קהלת באחד החגים או יומא ביום כיפור.

איתן כבל: זאת אומרת, מהר.

איתן כבל: ודאי שאם יש דברים שחשוב לדעת, אז בבקשה.

<אילת פלדמן: "תיקון סעיף 2 1.

<אילת פלדמן: בחוק הגנת כינויי מקור וציונים גאוגרפיים, התשכ"ה-1965 (להלן – החוק העיקרי), בסעיף 2(א), אחרי "ברשות הפטנטים שבמשרד המשפטים" יבוא "(להלן – הרשות)".

<אילת פלדמן: תיקון סעיף 8 2.

<אילת פלדמן: בסעיף 8(א) לחוק העיקרי, במקום "ברשומות, על חשבון המבקש" יבוא "באתר האינטרנט של הרשות" והסיפה החל במילים "ובנוסף לכך" - תימחק.

<אילת פלדמן: תיקון סעיף 13 3.

<אילת פלדמן: בסעיף 13(ב) לחוק העיקרי, במקום "וכן יפרסם ברשומות" יבוא "וכן יפרסם באתר האינטרנט של הרשות".

<אילת פלדמן: "

<איתי עצמון: אני מציע לעצור כאן.

<איתי עצמון: בסעיף 2 התיקון הוא טכני.

<איתי עצמון: בסעיפים 2 ו-3 מתקנים בנושא הפרסום כפי שהסברת קודם לכן.

<אילת פלדמן: נכון.

<איתי עצמון: האם אדוני רוצה להצביע על סעיפים 1 עד 3?

איתן כבל: כן.

איתן כבל: מי בעד?

איתן כבל: בעד – פה אחד

איתן כבל: אושר.

איתן כבל: הלאה.

<אילת פלדמן: "הוספת סעיף 14א 4.

<אילת פלדמן: לפני סעיף 15 לחוק העיקרי, תחת כותרת פרק ג' יבוא: "הגדרות 14א.

<אילת פלדמן: בפרק זה – "הסדר ליסבון" – הסכם ליסבון בדבר הגנת כינויי מקור ורישומם הבין לאומי, שנחתם ביום 31 באוקטובר 1958 כפי שתוקן ביום 14 ביולי 1967 וביום 28 בספטמבר 1979, המפורסם באתר האינטרנט של הארגון העולמי לקניין רוחני (WIPO – World Intellectual Property Organization), לרבות התקנות להסכם בנוסחן העדכני כפי שהן מפורסמות באתר האמור.

<אילת פלדמן: ; "המשרד הבין-לאומי" – המשרד הבין-לאומי שהוקם על פי הסדר ליסבון.

<אילת פלדמן: "

איתן כבל: אנחנו במלחמה והיה להם זמן לדון בזה?

איתן כבל: אוקי.

איתן כבל: הערות?

איתן כבל: בעד – פה אחד

איתן כבל: אושר.

<אילת פלדמן: "תיקון סעיף 15 5.

<אילת פלדמן: בסעיף 15 לחוק העיקרי, במקום הסיפה החל במילים "לפי הסדר ליסבון" יבוא "לפי הסדר ליסבון ולעניין הקשר עם המשרד הבין לאומי".

<אילת פלדמן: " זה קשור לתיקון שהוספנו הרגע – הגדרות ב-14א.

איתן כבל: אוקי.

איתן כבל: יש הערות?

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: אושר.

<אילת פלדמן: "תיקון סעיף 16 6.

<אילת פלדמן: בסעיף 16 לחוק העיקרי, במקום סעיף קטן (ב) יבוא: "בעל זכות המגיש בקשה כאמור בסעיף קטן (א) ישלם למשרד הבין-לאומי את הסכום הדרוש לרישום כפי שקבע המשרד הבין-לאומי, בהתאם להוראות הסדר ליסבון, ויצרף לבקשתו אישור על תשלום כאמור; הסכום המעודכן כאמור יתפרסם באתר האינטרנט של הרשות.

<אילת פלדמן: "

<איתי עצמון: זה מחייב הסבר במשפט על מה מדובר.

<אילת פלדמן: כן.

<אילת פלדמן: בעבר לפי מה שכתוב היום בחוק, תשלום אגרת הרישום מתבצע באמצעות הרשות, אך כיום התשלום נעשה ישירות בידי המבקש למשרד הבין-לאומי שמנוהל בארגון - - -

<איתי עצמון: מדובר בבקשה בין-לאומית?

<אילת פלדמן: כן.

<איתי עצמון: בקשה לרישום בפנקס הבין-לאומי.

<אילת פלדמן: נכון, בפנקס הבין-לאומי.

<אילת פלדמן: האגרה הזו היא בשיעור שקבע המשרד הבין-לאומי.

<אילת פלדמן: היום התשלום לא עובר דרך רשות הפטנטים, והתיקון הזה בא לשקף את ההסדר שיש באמנה.

<אילת פלדמן: הוספנו את ההוראה שהמבקש צריך לצרף את האישור לתשלום בעקבות דיוני הכנה עם הייעוץ המשפטי לוועדה מאחר שכל עוד לא בוצע התשלום לא תטופל הבקשה.

איתן כבל: נכון.

<אילת פלדמן: עוד נקודה שרצינו לציין.

<אילת פלדמן: באשר לפרסום הסכום המעודכן באתר האינטרנט של הרשות, הסכום עצמו מתפרסם באתר של הארגון העולמי לקניין רוחני, והצבה של קישור, link, לאתר של WIPO, היא מספיקה כדי למלא את חובת הפרסום שאמורה כאן בסעיף 16.

איתן כבל: אוקי, בסדר גמור.

איתן כבל: הערות?

איתן כבל: אין.

איתן כבל: בעד – פה אחד

איתן כבל: סעיף 6 אושר.

<אילת פלדמן: "תיקון סעיף 17 7.

<אילת פלדמן: בסעיף 17 לחוק העיקרי, במקום הסיפה החל במלים "ויחולו עליה" יבוא "ויחולו לעניין הבקשה הוראות פרק ב', למעט סעיפים 13 ו-14, בשינויים המחויבים".

<אילת פלדמן: " זה ההחלה של הבחינה של הסעיפים הרלוונטיים בבחינה של כינוי מקור ישראלי על בקשה בין-לאומית.

איתן כבל: אוקי.

איתן כבל: בעד – פה אחד

איתן כבל: סעיף 7 אושר.

<אילת פלדמן: "תיקון סעיף 19 8.

<אילת פלדמן: בסעיף 19(ב) לחוק העיקרי, במקום "הליכי ערר על החלטתו לפי סעיף 30" יבוא "הליכי ערעור לפי סעיף 30 או ערעור על החלטת בית המשפט בערעור כאמור".

<אילת פלדמן: " זו התאמה ניסוחית לביטול ועדת הערר שנדון עליה עוד מעט.

<איתי עצמון: אז אפשר להצביע אחר כך על הכול ברצף.

איתן כבל: בסדר גמור, אחר כך על הכול.

איתן כבל: נא להקריא.

<אילת פלדמן: "תיקון סעיף 26 9.

<אילת פלדמן: בסעיף 26 לחוק העיקרי – (1) במקום כותרת השוליים יבוא "הודעה על הליך לפני הרשם"; (2) אחרי "לפי חוק זה" יבוא "לפני הרשם", במקום "ברשומות" יבוא "באתר האינטרנט של הרשות", והמילים "וכן ייתן הרשם פומבי להודעה האמורה בדרך נאותה נוספת" – יימחקו.

<אילת פלדמן: " מדובר על פרסום הודעה לצורך הצטרפות של כל צד שלישי מעוניין להליך בפני הרשם.

<אילת פלדמן: מאחר ופרסום באינטרנט הוא פרסום שהוא נגיש לכול, אנחנו מוחקים את החובה לפרסם בדרך נאותה נוספת כיוון שהיא מיותרת למעשה.

איתן כבל: אוקי.

איתן כבל: סעיף 10.

<אילת פלדמן: "החלפת סעיפים 30 ו-31 והוספת סעיף 31א 10.

<אילת פלדמן: במקום סעיפים 30 ו-31 לחוק העיקרי יבוא: "זכות ערעור 30.

<אילת פלדמן: (א) מי שרואה את עצמו נפגע מהחלטה של הרשם אשר סיימה את הדיון בהליך שנערך לפניו לפי חוק זה, רשאי לערער עליה לפני בית המשפט בתוך 45 ימים ממועד מתן ההחלטה.

<אילת פלדמן: (ב) מי שרואה את עצמו נפגע מהחלטה אחרת של הרשם רשאי לערער עליה לפני בית המשפט, לאחר שניתנה לו רשות לכך מבית המשפט של הערעור; ההוראות לפי סעיף 41(ב) סיפה, (ג)(1) ו-(ד) לחוק בתי המשפט [נוסח משולב], התשמ"ד-1984, יחולו, בשינויים המחויבים, לעניין מתן רשות ערעור על החלטה אחרת כאמור; לעניין זה, "החלטה אחרת", של הרשם – כל החלטה של הרשם שאין בה כדי לסיים את הדיון בהליך שנערך לפניו.

<אילת פלדמן: בית המשפט המוסמך 31.

<אילת פלדמן: בית המשפט המחוזי המוסמך, לעניין ערעור על החלטת הרשם לפי חוק זה, הוא בית המשפט המחוזי בירושלים או בית המשפט המחוזי בתל אביב, לפי בחירת המערער; ואולם רשאי שר המשפטים, בצו, להורות שהסמכות של בית משפט מחוזי לפי חוק זה תהיה גם בידי בתי משפט מחוזיים אחרים שיקבע.

<אילת פלדמן: "

איתן כבל: כן, אבל למה דווקא ירושלים ותל אביב הם העוגנים והשאר רק - - -?

איתן כבל: אני סתם שואל.

<אילת פלדמן: נתחיל בזה שכך גם קבוע בחוק העיצובים, פקודת סימני מסחר.

איתן כבל: הכל בסדר.

איתן כבל: לא שאלתי את השאלה הזו שם.

איתן כבל: אני רק מנסה להבין האם יש פה איזה סתם - - -?

<אילת פלדמן: יש פה איזשהו רצון לייצר מומחיות של בתי משפט וזה גם מרכז העסקים.

איתן כבל: הבנתי.

איתן כבל: תיארתי לעצמי, רציתי לוודא.

איתן כבל: אמרתי שאולי יש משהו.

איתן כבל: את צודקת, גם כך זה לא כל יום אז אתה צריך לייצר - - -

<אילת פלדמן: גם מרכז עסקים: תל אביב ירושלים.

איתן כבל: העניין ברור.

<אילת פלדמן: אעצור פה לרגע את ההקראה.

<אילת פלדמן: אלה הסעיפים שמעבירים את הסמכות לדון בערעור.

איתן כבל: לבית המשפט, כן.

<אילת פלדמן: היום חל חוק בתי דין מינהליים על ועדת הערר.

<אילת פלדמן: בהמשך אנחנו גם נתקן את חוק בתי דין מינהליים ולהתאים את התיקון כאן.

<איתי עצמון: תוכלי לומר במשפט לגבי ההחלה של הוראות מכוח חוק בתי המשפט, ההוראות שאתם מבקשים להחיל בסעיף 30(ב) המוצע.

<אילת פלדמן: נכון.

<אילת פלדמן: לא ניתן יהיה לערער על החלטות של הרשם מהסוגים שנקבעו בצו בתי המשפט.

<אילת פלדמן: אלה החלטות כמו הארכת מועדים, כל מיני דברים קטנים דיוניים במהלך הדיון שאין הצדקה שתהיה עליהם זכות ערעור שעלולה לעכב את הדיון.

<איתי עצמון: כלומר, מתאימים כאן את המצב המשפטי לדינים הכלליים שחלים על הליכים בבתי משפט.

<אילת פלדמן: נכון.

איתן כבל: כן, זה הגיוני.

איתן כבל: יש לו כבר הזדמנות כזו לעשות את זה.

איתן כבל: אוקי, הלאה.

<אילת פלדמן: "פרסום מידע באתר האינטרנט של הרשות 31א.

<אילת פלדמן: מידע המתפרסם באתר האינטרנט של הרשות לפי חוק זה יהיה נגיש לכלל הציבור בלא תשלום; הפרסום באתר האינטרנט ייעשה באופן שיבטיח את אמינות המידע המתפרסם בו, את זמינותו, את יכולת האחזור שלו והפקת פלט ממנו; לשם אבטחת המידע כאמור והעמדתו לעיון הציבור תפעל הרשות בהתאם להוראות לפי סעיף 71 לפקודת סימני מסחר [נוסח חדש], התשל"ב-1972.

<אילת פלדמן: " זה הסעיף שקובע את ההוראה כיצד יתפרסם המידע באתר של הרשות.

<אילת פלדמן: המידע הזה מתפרסם ביחד עם המידע שמתפרסם לפי פקודת סימני המסחר באותו יומן.

<אילת פלדמן: זה נקרא "יומן סימני המסחר".

<אילת פלדמן: לכן, התיקון כאן תואם את ההסדר שנקבע לגבי פרסום הודעות בעניין סימני מסחר באופן שיוצר אחידות של ההוראות גם פה וגם שם.

<אילת פלדמן: ככל שיהיה שם תיקון, הוא יחול גם כאן באופן אוטומטי.

<איתי עצמון: ובנוסף, הסעיף הזה גם כן מקביל להוראות סעיף 103 לחוק העיצובים.

<אילת פלדמן: כן.

איתן כבל: אוקי.

<איתי עצמון: אני חושב שניתן להצביע על סעיפים 8 עד 10 להצעת החוק כפי שהוקראו.

איתן כבל: אוקי, כן.

איתן כבל: בעד – פה אחד

איתן כבל: אושר.

איתן כבל: הלאה.

<אילת פלדמן: "תיקון חוק בתי דין מינהליים 11.

<אילת פלדמן: בחוק בתי דין מינהליים, התשנ"ב-1992, בתוספת, פרט 9 – יימחק.

<אילת פלדמן: תחילה, תחולה ותשריר 12.

<אילת פלדמן: (א) תחילתו של חוק זה חודש ביום פרסומו, ואולם הוראות סעיפים 19(ב) 30 ו-31 לחוק העיקרי כנוסחם ערב יום תחילתו של חוק זה, ופרט 9 לתוספת לחוק בתי דין מינהליים, התשנ"ב-1992, ימשיכו לחול לעניין החלטות הרשם לפי החוק העיקרי שניתנו עד יום התחילה.

<אילת פלדמן: "

<איתי עצמון: אני מציע שכאן תעצרי ותסבירי.

<אילת פלדמן: המטרה היא להחיל את התיקון בדבר שינוי הסמכות וגם כיצד הליך הערעור מתנהל.

<אילת פלדמן: הוא יחול רק על החלטות הרשם שיינתנו לאחר יום התחילה.

<אילת פלדמן: מאחר והיום לא ידוע לנו על דיונים שמתנהלים שם, אבל לפחות באופן תיאורטי יכולה להינתן החלטה ויוגש ערר לוועדת הערר, אז אנחנו רוצים לשמר את הסמכות כדי לא להותיר הליך מסוים בלי ועדת ערר ובלי בית משפט באיזושהי חוסר בהירות.

<איתי עצמון: כלומר, היום אין למעשה תיקים תלויים ועומדים בוועדת הערר.

<אילת פלדמן: בוועדת הערר אין, ואני חושבת שגם אין בפני הרשם.

<ז'קלין ברכה: גם אין.

<ז'קלין ברכה: אבל יכול להיות תיאורטית שבקשה תסורב וירצו להגיש ערר על ההחלטה של הרשם.

<איתי עצמון: מה המקסימום מבחינת הזמן שאתם מאפשרים לוועדת הערר להמשיך לפעול, ולו באופן תיאורטי?

<אילת פלדמן: זה תיאורטי.

<אילת פלדמן: קצת קשה לנו לענות על זה.

<איתי עצמון: כי המועד להגשת ערר הוא 45 ימים.

<אילת פלדמן: 60 ימים מיום החלטת הרשם.

<אילת פלדמן: התחילה היא ביום הפרסום.

<אילת פלדמן: טווח הזמן עד לפרסום עצמו תלוי בכנסת בעיקר.

<ז'קלין ברכה: החלטות שניתנות בחודש הקרוב על-ידי הרשם, הערר עליהן יהיה בוועדת הערר.

<ז'קלין ברכה: אבל אנחנו פשוט לא צופים שיהיה משהו כזה.

<אילת פלדמן: כן.

<אילת פלדמן: מאחר ואין תיקים שתלויים ועומדים בפני הרשם, והסיכוי שיינתנו החלטות בעתיד הקרוב הוא אפסי, אנחנו צופים שוועדת הערר בפועל תתבטל כבר בעת תחילת החוק.

איתן כבל: הם לוקחים את הסיכון המחושב, מה שנקרא.

עבד אל חכים חאג' יחיא: מקימים ועדת ערר למקרה ספציפי?

איתן כבל: לא.

איתן כבל: אנחנו העברנו את כל הסמכויות לבית המשפט המחוזי.

איתן כבל: לאור העובדה שעד היום היה רק מקרה אחד בסך הכול אז למה סתם להחזיק את כל הסמכות הזו?

איתן כבל: סיימת להקריא את 12?

<אילת פלדמן: אני צריכה להקריא את (ב).

<אילת פלדמן: "(ב) על אף הוראות סעיפים 8, 13, ו- 26 לחוק העיקרי כנוסחן ערב יום התחילה, הודעות ובקשות כאמור באותם סעיפים שפורסמו באתר האינטרנט של רשות הפטנטים בתקופה שמיום ה' בטבת התשס"ט (1 בינואר 2009) עד יום ט"ו באלול התשע"ב (2 בספטמבר 2012), יראו אותן כאילו פורסמו כדין.

<אילת פלדמן: " היתה תקופה מסוימת שבה היה פרסום באתר האינטרנט של הרשות בלבד.

<אילת פלדמן: החל ב-2 בספטמבר 2012, הפרסום מקביל הן ברשומות והן באתר האינטרנט.

<אילת פלדמן: המטרה של הסעיף הזה היא לאשרר את אותם פרסומים כך שהם יהיו פרסומים כדין ויהיה להם תוקף של פרסומים שפורסמו לפי החוק - - -

איתן כבל: אוקי.

<איתי עצמון: אני רק אוסיף במשפט.

<איתי עצמון: התיקון כפי שהוצע מלכתחילה בהצעת החוק הממשלתית אכן תואם בנוסחו לתיקון שהיה לפני מספר שנים בחוק הפטנטים.

<איתי עצמון: הסיבה העיקרית לשינוי בנוסח שתואם בינינו, ביני לבין עו"ד פלדמן - אם כוונת הממשלה המקורית להחיל את התיקון הזה כבר ב-2009 היתה אכן יוצאת לפועל אז יכול היה להיווצר מצב שבו בדלתא, כלומר, בתקופה שמעבר ל-1 בינואר 2009 עד 2 בספטמבר 2012, היו פרסומים שבעצם לא היו לגיטימיים.

<איתי עצמון: כלומר, הפרסומים ברשומות.

<איתי עצמון: היתה תקופה שכן היה פרסום ברשומות.

<ז'קלין ברכה: מ-2012 ועד היום.

<איתי עצמון: כן.

<איתי עצמון: אם הייתם מחילים את זה אחורה כל כך רחוק אז היה יוצא שהפרסומים האלה לא לגיטימיים.

<אילת פלדמן: בכל מקרה, זה פורסם במקביל גם באינטרנט.

<אילת פלדמן: לא שהם לא לגיטימיים, הם היו מיותרים.

<אילת פלדמן: בכל מקרה לאורך כל התקופה הזו יש פרסום באינטרנט.

<אילת פלדמן: מ-2012 הפרסום הוא כפול: באינטרנט וברשומות.

<אילת פלדמן: אבל בשורה התחתונה, הן הנוסח של הצעת החוק הממשלתית בכחול והן הנוסח שתואם בינינו, השורה התחתונה היא אותה שורה תחתונה.

<אילת פלדמן: הטכניקה החקיקתית היא מעט שונה.

<אילת פלדמן: בשורה התחתונה לפרסומים שנעשו הן בתקופה מ-1 בינואר 2009 ועד ה-2 בספטמבר 2012, והן מה-2 בספטמבר ועד כניסתו של החוק לתוקף, בשתי התקופות האלה הפרסומים הם כדין.

<אילת פלדמן: תוקפם לא יהיה - - -

<איתי עצמון: התכוונתי לומר שהתיקון כפי שאתם מציעים אותו כאן קובע שהפרסום יהיה רק באינטרנט ולא ברשומות.

<אילת פלדמן: נכון.

<איתי עצמון: אם הייתם מחילים אחורה את תיקון החל מ-2009, היה יוצא שמותר רק פרסום באינטרנט, ולא לכך היתה הכוונה כי היה פרסום מקביל בשני האמצעים האלה לאורך השנים.

<אילת פלדמן: נכון, נכון.

איתן כבל: אוקי.

איתן כבל: אני מעלה להצבעה את סעיפים 11 ו- 12.

איתן כבל: מי בעד? ירים את ידו.

איתן כבל: בעד – פה אחד

איתן כבל: אושרו הסעיפים.

איתן כבל: אני מודה לכם על החוק המשעמם הזה.

איתן כבל: גם זה צריך שיקרה ויהיה מעת לעת.

<אילת פלדמן: מודים לך על הדיון המהיר.

<אילת פלדמן: הוא משעמם, אבל הוא חשוב כי הוא יביא לייעול.

איתן כבל: כשאתה אומר "משעמם", אין במשמעותו לא חשוב.

איתן כבל: יכולים להיות דיונים סוערים על נושא מאוד לא חשוב, ויכול להיות דיון משעמם על נושא מאוד חשוב.

איתן כבל: אין כאן סתירה.

איתן כבל: אני מודה לכם, תודה.

איתן כבל: הישיבה נעולה.